Agritchultuthe

tchulteure
  agritchultuthe


L' agritchultuthe () est la faîs'sie d'mangi, dé taile, dé fouâle, et d'aut's matéthiaux en tchultivant des pliantes ou en êl'vant des bêtes.

42% (estînmé 2002) d'la populâtion du monde travâlent dans l'agritchultuthe, mais raîque 4.4% (estînmé 2005) du bein finnancyi mondial veint d'l'agritchultuthe.

 Histouaithe dé l'agritchultuthe 

Dans les touos vièrs temps, nou chassait et tchilyait des frits, des lédgeunmes et des réchinnes s'lon les saîsons d'avoût et s'lon l'èrmueûthie saîsonniéthe des bêtes.

I' sembliéthait qu'des gens c'menchîtent à apprivouaîsi des bêtes et plianter d'la s'menche dans des difféthentes contrées, sustout dans l'Êst du Mitan, y'a dans les 10,000 ans. Y'a du têmouongnage archéologique d'la fèrméthie sus les bords du Nil, entré les deux riviéthes en Mésopotanmie, et en Anatolie dans la P'tite Âsie.


Pouortchi qu'les gens ont c'menchi à r'nonchi eune vie d'èrmueûthie à seule fîn d'settler dans des villages et graie des fèrmes? Nou n'sait pon, mais ch'tait p't-êt' qu'i' y'eût un changement d'clyînmat, ou qu'la craîssance d'la populâtion oblyigîtent eune manniéthe dé vie tchi pouôrrait souôt'nîn pus d'gens.

Ch'tait en l'Âge dé Bronze, qu'la fèrméthie d'vînt êtablyie et qu'nou trouve les preunmié empithes – car pouor souongni eune armée i' faut des stôrres dé mangi.

 Agritchultuthe d'achteu 

En 2004, la FAO des Nâtions Unnies estînmit la production agritchultuthelle mondiale coumme sied:

Les manniéthes dé production (millions d'tonnes) 2004  céréales  2,264 lédgeunmes and m'lons   866 réchinnes and patates   715 lait   619 frit   503 viande   259 hielle dé pliante   133 paîsson (estînmé 2001)   130  oeux  63 pais   60 taile dé pliante   30R'source: UN FAO 

Les manniéthes tchultivées (millions d'tonnes) 2004 ros à chucre  1,324 maïs  721 fronment   627  riz    605 patate    328 bette à chucre   249 soya   204 palme à hielle  162  orge    154 tonmate  120  R'source: UN FAO